Document ID: 32001D0380

Id-Deċiżjoni tal-Kummissjoni
ta' l-14 ta' Mejju 2001
li tagħti amministrazzjoni ta' l-għajnuna dwar aġenziji ta' implimentazzjoni għal miżuri ta' qabel l-adeżjoni fl-agrikoltura u l-iżvilupp rurali fir-Repubblika tal-Bulgarija fil-perjodu ta' qabel l-adeżjoni
(notifikata bid-dokument numru K(2001) 1428)
(2001/380/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1266/1999 tal-21 ta' Ġunju 1999 dwar il-kordinazzjoni ta' l-għajnuna lill-pajjiżi applikanti fil-qafas ta' l-istrateġija ta' qabel l-adeżjoni u li jemenda r-Regolament (KEE) Nru 3906/89 [1], u partikolarment l-Artikolu 12(2) tiegħu,
Wara li kkunsidrat ir-Regolament tal-Kummissjoni (KE) Nru 2222/2000 tas-7 ta' Ġunju 2000 li jistabbilixxi regoli finanzjarji għall-applikazzjoni tar-Regolament tal-Kunsill (KE) Nru 1268/1999 dwar appoġġ mill-Komunità għal miżuri ta' qabel l-adeżjoni għall-agrikoltura u l-iżvilupp rurali fil-pajjiżi applikanti ta' l-Ewropa ċentrali u tal-lvant fil-perjodu ta' qabel l-adeżjoni [2], u partikolarment l-Artikolu 3(2) tiegħu,
Billi:
(1) Skond l-Artikolu 4(5) tar-Regolament tal-Kunsill (KE) Nru 1268/1999 tal-21 ta' Ġunju 1999 dwar l-appoġġ Komunitarju għal miżuri ta' qabel l-adeżjoni għall-agrikoltura u l-iżvilupp rurali fil-pajjiżi applikanti ta' l-Ewropa ċentrali u tal-Lvant fil-perijodu ta' qabel l-adeżjoni [3], Programm għall-Agrikoltura u l-Iżvilupp Rurali ġie approvat bid-Deċiżjoni tal-Kummissjoni K(2000)3058 finali fl-20 ta' Ottubru 2000 għar-Repubblika tal-Bulgarija.
(2) Il-Gvern tar-Repubblika tal-Bulgarija u l-Kummissjoni, li taġixxi f'isem il-Komunità Ewropea, iffirmaw fit-18 ta' Diċembru 2000 il-Ftehim ta' Finanzjamnent Multiannwali li jistabbilixxi l-qafas tekniku, legali u amministrattiv għall-eżekuzzjoni tal-Programm Sapard.
(3) Ir-Regolament (KE) Nru 1266/1999 jipprovdi li l-ħtieġa ta' approvazzjoni ex-ante msejjħa fl-Artikolu 12(1) tar-Regolament (KE) Nru 1266/1999 tista' tkun rinunzjata fuq il-bażi ta' analiżi ta' kull każ waħdu tal-kapaċità amministrattiva nazzjonali u settorali ta' programm/proġett. Ir-Regolament (KE) Nru 2222/2000 jipprovdi għal regoli ddettaljati għat-twettiq ta' din l-analiżi.
(4) L-awtorità Kompetenti tar-Repubblika tal-Bulgarija ħatret, min-naħa waħda, il-Fond ta' l-Agrikoltura ta' l-Istat għall-implimentazzjoni ta' miżuri "Investimenti f'azjendi agrikoli", "Titjib ta' l-ipproċessar u l-marketing ta' prodotti agrikoli u ta' l-industrija tas-sajd" u "Żvilupp u diversifikazzjoni ta' attivitajiet ekonomiċi, proviżjoni għal attivitajiet multipli u dħul alternattiv" kif iddefiniti fil-Programm għall-Agrikoltura u l-Iżvilupp Rurali li ġie approvat bid-Deċiżjoni K(2000)3058 finali għar-Repubblika tal-Bulgarija u, mill-oħra, il-Ministeru tal-Finanzi, id-Direttorat tal-Fond Nazzjonali, għall-funzjonijiet finanzjarji li għandha twettaq fil-qafas ta' l-implimentazzjoni tal-programm Sapard.
(5) Skond ir-Regolament (KE) Nru 1266/1999 u r-Regolament (KE) Nru 2222/2000, il-Kummissjoni analizzat il-kapaċità ta' ġestjoni ta' programmi/proġetti nazzjonali u settorali, il-proċeduri ta' kontroll finanzjarju u l-istrutturi fir-rigward ta' finanzi pubbliċi u stabbilixxiet li, għall-implimentazzjoni tal-miżuri mmsemmija hawn qabel, ir-Repubblika tal-Bulgarija tħares id-dispożizzjonijiet ta' l-Artikoli 4 sa 6 u ta' l-Anness għar-Regolament (KE) Nru 2222/2000, bil-kondizzjonijiet minimi stabbiliti fl-Anness għar-Regolament (KE) Nru 1266/1999. Partikolarment, il-Fond għall-Agrikoltura ta' l-Istat implimenta l-kriterji ta' akkreditazzjoni prinċipali li ġejjin b'mod sodisfaċjenti: proċeduri bil-miktub, segregazzjoni ta' doveri, kontrolli ta' qabel il-proġett u ta' qabel il-pagament, proċeduri ta' rabta u pagament, proċeduri għall-kontijiet, sigurtà tas-sistemi tal-kompjuter u verifika interna; il-Ministeru tal-Finanzi, id-Direttorat tal-Fond Nazzjonali implimenta l-kriterji ta' akkredirazzjoni prinċipali li ġejjin b'mod sodisfaċjenti: l-intraċċar għall-verifika, l-amministrazzjoni tat-teżor, l-irċevuta ta' fondi, ħruġ ta' flus lill-Fond għall-Agrikoltura ta' l-Istat, sigurtà tal-kompjuters u verifika interna.
(6) Hu għalhekk xieraq li titneħħa l-ħtieġa ta' approvazzjoni ex-ante msejħa fl-Artikolu 12(1) tar-Regolament (KE) Nru 1266/1999 u li tinata' lill-Fond għall-Agrikoltura ta' l-Istat u lill-Ministeru tal-Finanzi, id-Direttorat tal-Fond Nazzjonali fir-Repubblika tal-Bulgarija l-amministrazzjoni ta' għajnuna fuq bażi deċentralizzata.
(7) Madankollu, minħabba li l-verifikazzjonijiet imwettqin mill-Kummissjoni huma bbażati fuq sistema operazzjonali imma li ma toperax u li hu għalhekk xieraq li tingħata l-amministrazzjoni tal-Programm Sapard lill-Fond għall-Agrikoltura ta' l-Istat u lill-Ministeru tal-Finanzi, id-Direttorat tal-Fond Nazzjonali fuq bażi temporanju sabiex l-għotja sħiħa ta' l-amministrazzjoni tal-Programm Sapard hu previst biss wara aktar verifikazzjonijiet sabiex ikun assigurat li s-sistema taħdem b'mod sodisfaċenti ġew imwettqin u wara kwalunkwe rakkomandazzjonijiet li l-Kummissjoni tista' tagħmel, fir-rigward ta' l-għoti ta' l-amministrazzjoni ta' għajnuna lill-Fond għall-Agrikoltura ta' l-Istat u lill-Ministeru tal-Finanzi, id-Direttorat tal-Fond Nazzjonali, ġew implimentati,
IDDEĊIDIET DAN LI ĠEJ:
Artikolu 1
Il-ħtieġa ta' approvazzjoni ex-ante mill-Kummissjoni ta' għażla ta' proġetti u l-għemil ta' kuntratti mir-Repubblika tal-Bulgarija hi hawnhekk rinunzjata.
Artikolu 2
L-amministrazzjoni tal-Programm Sapard hi mogħtija fuq bażi temporanja lill-Fond għall-Agrikoltura ta' l-Istat, 55 Hristo Botev Boulevard, 1040 Sofia, il-Bulgarija għall-implimentazzjoni tal-miżuri "Investimenti f'azjendi agrikoli", "Titjib ta' l-ipproċessar u l-marketing ta' prodotti agrikoli u ta' l-industrija tas-sajd" u "Żvilupp u diversifikazzjoni ta' attivitajiet ekonomiċi, proviżjoni għal attivitajiet multipli u dħul alternattiv", kif definiti fil-Programm għall-Agrikoltura u l-Iżvilupp rurali li ġie approvat bid-Deċiżjoni K(2000)3058 finali u lill-Ministeru tal-Finanzi, id-Direttorat tal-Fond Nazzjonali, 102 Radkovski Street, 1040 Sofia, il-Bulgarija, għall-funzjonijiet finanzjarji li għandu jwettaq fil-qafas ta' l-implimentazzjoni tal-Programm Sapard għar-Repubblika tal-Bulgarija. Fuq talba mill-awtorità Kompetenti, il-Kummissjoni tista' tiddeċidi li testendi l-għoti ta' amministrazzjoni għal miżuri oħra ddentifikati fil-Programm għall-Agrikoltura u l-Iżvilupp Rurali, la darba tistabbilixxi li hemm ħarsien tal-kondizzjonijiet rilevanti.
Magħmul fi Brussel, 14 Mejju 2001.

Labels: 18
15
19
6